Diari Oficial de la Generalitat Valenciana


Sumari del DOGV 7079, del 31-07-2013 (2013/8054)

Notificació del laude emés per la Junta Arbitral de Transports de València. Expedient número V-260/2012.
--------------------------------------------------------------------------------------------------------

### Dades del document

Número de DOGV
:   7079

Data del DOGV
:   31-07-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/8054


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació del laude emés per la Junta Arbitral de Transports de València. Expedient número V-260/2012. [2013/8054]  
Ramón Escrig Moreno, president de la Junta Arbitral de Transports de València, manifesta que, d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Ismael Design, SL, que s'ha dictat laude en l'expedient de referència i com que no ha sigut possible notificar-lo per desconegut, parador ignorat o absència, es fa a través d'esta publicació, als efectes legals oportuns. El contingut íntegre del laude és el que es ressenya a continuació:  
  
«Tribunal. President: Ramón Escrig Moreno. Vocals: Norma Barrachina Navarro, Jaime Agramunt Font de Mora, que en justifica l'absència. Secretària vocal: Amparo Peris Catalá. Parts. Reclamant: Transportes Alfonso Zamorano, SLU, representada per Pilar Navarro Soriano. Reclamat: Ismael Design, SL, que no compareix a l'acte de vista, i se'l cita a través del Diari Oficial de la Comunitat Valenciana.  
  
A València, 30 de maig de 2013, a les 11.35 hores és constituïda la Junta Arbitral de Transports pels membres indicats al marge i amb l'assistència de les parts per a resoldre l'expedient V-260/2012; es procedix a la realització de la vista oral respecte de la reclamació següent: impagament de ports. Incompareixença del demandat, citació a través del DOCV.  
El president inicia la vista oral i es procedix a comprovar la identitat de la part compareixent i la qualitat amb què intervé.  
S'informa que davant de la reiterada impossibilitat de citació i notificació realitzada a través de correus, s'ha procedit a la seua publicació en el Diari Oficial de la Comunitat Valenciana núm. 7022, de 13 de maig de 2013, per ser Alzira (València) l'últim domicili conegut.  
  
S'ha concedit la paraula a la reclamant, que deixa basada la seua demanda en els següents antecedents de fet:  
1. Es ratifica en tots els motius de la seua demanda i manifesta que com a conseqüència de les relacions comercials existents entre les parts, la reclamant va realitzar, per compte de la reclamada, diversos transports realitzats tal com queden especificats en el text de les factures adjuntes a la demanda. A continuació es van presentar al cobrament les factures núm. S243088 de 30 de març de 2012, per import de 147,11 euros; núm. F220031 de 30 de març de 2012, per import de 3,54 euros; núm. S244652, de 30 d'abril de 2012, per import de 46,35 euros, i núm. S246186 de 30 de maig de 2012, per import d'11,63 euros.  
S'han realitzat diverses gestions de cobrament sense aconseguir-ho i per això s'interposa esta demanda. Acaba sol·licitant que amb el reconeixement previ del seu dret es condemne la reclamada al pagament de la quantitat total de 203,84 euros.  
S'apliquen els següents fonaments jurídics:  
1. La competència territorial de la Junta, de la qual no s'al·lega res, està determinada en els articles 6 i 7.2 del Reglament de la LOTT (RD 1211/1990).   
2. La submissió està determinada d'acord amb l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció que en fa l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/1987, de 30 de juliol, d'Ordenació dels Transports Terrestres: «es presumirà que hi ha l'indicat acord de sotmetiment a l'arbitratge de les juntes sempre que la quantia de la controvèrsia no excedisca 6.000,00 euros i cap de les parts intervinents en el contracte hagen manifestat expressament a l'altra la seua voluntat en contra abans del moment en què s'inicie o haguera d'haver-se iniciat la realització del servici o activitat contractat». No consta en l'expedient que s'haja fet cap manifestació en el sentit preceptuat, i es considera, d'altra banda, que l'import de cada una de les factures reclamades no supera el límit legal establit, per la qual cosa la demanda va ser admesa.  
3. Atesa l'absència del vocal representant d'empreses carregadores, que va excusar-ne la inassistència, este laude es dicta de conformitat amb la previsió continguda en l'apartat 7 de l'article 9 del ja mencionat RD 1211/1990, de 28 de setembre, que va aprovar el reglament de desplegament de la Llei d'Ordenació dels Transports Terrestres, que literalment disposa que «la inassistència de qualsevol dels membres de la Junta, exceptuant-ne el president, no impedirà que es dicte el laude».  
  
4. De les manifestacions realitzades en la vista es deduïx que, efectivament, els ports que són reclamats en esta demanda i la factura dels quals hi consta adjunta van ser realitzats, la qual cosa determina el dret al seu cobrament per part de la reclamant.  
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la Junta, per unanimitat dels seus membres, dicta el laude següent:  
Estimar la demanda interposada per Transportes Alfonso Zamorano, SLU, representada per Pilar Navarro Soriano, contra Ismael Design, SL, per haver quedat acreditat que es van realitzar els transports demandats tal com s'havia contractat, la qual cosa dóna un dret de cobrament a la reclamant.  
Per tot això, Ismael Design, SL, haurà d'abonar a Transportes Alfonso Zamorano, SLU, la quantitat de dos-cents tres euros amb huitanta-quatre cèntims (203,84 euros).  
Contra este laude pot exercitar-se l'acció d'anul·lació davant del Tribunal Superior de Justícia de la Comunitat Valenciana en el termini de dos mesos següents a la seua notificació, d'acord amb el que preveuen els articles 40 a 43, ambdós inclosos, de la Llei 60/2003, de 23 de desembre, d'Arbitratge.  
Amb independència d'això anterior, dins dels deu dies següents al de la notificació del laude podrà sol·licitar-se'n a esta Junta Arbitral la correcció, aclariment o complement, d'acord amb l'article 39 de l'esmentada llei d'arbitratge.  
Transcorreguts vint dies des de la notificació d'este laude a les parts, podrà instar-se'n l'execució forçosa davant del Jutjat de 1a Instància de València de conformitat amb el que establixen els articles 44 i 45 de la Llei 60/2003, de 23 de desembre, d'Arbitratge, i 548 de la Llei 1/2000, de 7 de gener, d'Enjudiciament Civil.»  
Els dits terminis de recursos continguts en el laude transcrit seran computables a partir de l'endemà de la publicació d'este edicte en el Diari Oficial de la Comunitat Valenciana.  
  
València, 28 de juny de 2013.- El president de la Junta Arbitral de Transports de València: Ramón Escrig Moreno.